इनदिनों उत्तर प्रदेश में बलात्कार, गैंगरेप की घटनाओं में बेतहाशा बढ़ोत्तरी दर्ज की गई है। हाथरस से लेकर लखनऊ बलरामपुर, भदोही, बुलंदशहर में बलात्कार की घटना सामने आई हैं।
लेकिन प्रयागराज में करीब 20 दिन पहले सत्तारूढ़ पार्टी भाजपा नेता के खिलाफ बलात्कार का मुकदमा दर्ज किया गया था।
भाजपा नेता श्याम प्रकाश द्विवेदी ने बंदूक की नोंक पर एक छात्रा से रेप किया था।
कई दिन से फरार चल रहे इस भाजपा नेता को प्रयागराज पुलिस ने गिरफ्तार कर लिया है।
प्रयागराज की कर्नलगंज थाने ने आरोपी नेता को गिरफ्तार किया है।
आपको बता दें कि , पीड़ित लड़की ने आरोप लगाया था कि अक्टूबर 19 से मई 2020 के बीच अलग-अलग स्थानों पर कई बार गैंगरेप किया गया।
प्रयागराज के कर्नलगंज थाने में बीजेपी नेता और उसके एक अन्य साथी पर गैंगरेप का मुकदमा दर्ज किया गया।
पीड़ित लड़की ने बताया था कि 2011 में उसके पिता कार रोड एक्सीडेंट हो गया जिसके बाद इलाज में काफी पैसे लग गए, परिवार बुरी तरह से कर्ज में डूब गया। तब किसी जानने वाले ने बेली अस्पताल के टीवी सेक्शन के डॉक्टर अनिल द्विवेदी से इनका परिचय करवाया जिसने जमीन बिकवाने में मदद के नाम पर धीरे-धीरे परिवार से नजदीकी बढ़ा ली।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva